b'\n_START_ARTICLE_\n\xc5\xa0krlatno nebo na vzhodu in zahodu\n_START_SECTION_\nVsebina\n_START_PARAGRAPH_\nZgodba se za\xc4\x8dne na veliki petek. Novi kaplan pri ma\xc5\xa1i pridiga o\xc2\xa0\xc2\xbb\xc5\xa1krlatnem nebu\xc2\xab, nebesih, kar ljudi tako prevzame, da celo mesto govori samo o tem. A njegove besede se ne dotaknejo visoke dru\xc5\xbebe z brezvernim predstojnikom okrajnega sodi\xc5\xa1\xc4\x8da Ovnom na \xc4\x8delu, ki na praznik popiva v gostilni. V svojem uporu natakarico celo prisili, da mu skuha gola\xc5\xbe. Ko se po enem od no\xc4\x8dnih popivanj dru\xc5\xbeba vra\xc4\x8da domov, do\xc5\xbeivijo nesre\xc4\x8do, z vozom zadenejo kri\xc5\xbe ob cesti, pri \xc4\x8demer se najhuje po\xc5\xa1koduje ravno svetnik Oven. Doma zavrne obisk \xc5\xbeupnika in \xc5\xa1ele po mesecu dni, ko se mu stanje ni\xc4\x8d ne izbolj\xc5\xa1a, da sam poklicati mladega kaplana. Po prerekanju in dvomih v vero vendarle sprejme svojo krivdo zoper boga in dru\xc5\xbeino ter prosi odpu\xc5\xa1\xc4\x8danja. Glavna tema povesti je tako spreobrnitev brezverca v vernika, vendar ne s prepri\xc4\x8devanjem ljudi, temve\xc4\x8d s samoodlo\xc4\x8ditvijo Ovna po nesre\xc4\x8di, tik pred smrtjo.'